《十一月二十日南至二首》
元代·方回

至节今年始得归，祀先牲酒亦无几。
儿孙长大衣装少，婢仆顽慵廪饩微。
交耻虞翻犹不死，荆州王粲竟何依。
玉筒已想黄钟动，只有心灰自懒飞。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。